คือประจำเดือนไม่มา 3 เดือนแล้วคะ ลองไปซื้อที่ตรวจครรภ์มาตรวจก็ขึ้น 1 ขีดนะคะ แต่ทำไมประจำเดือนไม่มา แต่มันจะมีเป็นเลือดออกมาแค่นิดหน่อยคะเป็นวันเดียวก็หาย
สวัสดีค่ะ การที่ประจำเดือนไม่มาและมีเลือดออกมาเพียงเล็กน้อยดังกล่าว อาจเกิดได้จาก1. การตั้งครรภ์ แต่หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ใช่สาเหตุค่ะ2.มีความเครียด ทำงานหนัก พักผ่อนน้อย อดนอน นอนดึก อดอาหาร3. มีน้ำหนักลด หรือมีน้ำหนักเพิ่มขึ้นเร็ว4. มีการเจ็บป่วยไม่สบาย เช่น เป็นไข้หวัด ท้องเสีย เป็นต้น5. โรคอ้วน6. การทำงานของรังไข่ผิดปกติไป เช่น จากการมีภาวะถุงน้ำจำนวนมากในรังไข่(PCOS)7.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ8. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น9. การใช้ยาฮอรโมนต่างๆ เช่น ยาฉีดคุมกำเนิด ยาฝังคุมกำเนิด เป็นต้นหากประจำเดือนขาดหายไปนานมากกว่า 3 เดือนแล้ว แนะนำควรไปพบแพทย์ เพื่อหาสาเหตุค่ะ หากไม่พบโรคทางกายต่างๆ แพทย์อาจให้ยาปรับฮอร์โมนมาทานค่ะ